0
ସେୟାର
ଇଫୋନ୍‌(ମାଲେସିଆ): ୨୭ତମ ସୁଲତାନ ଆଜଲାନ୍‌ ଶାହ କପ୍‌ରେ ଶନିବାର ଅଲମ୍ପିକ ଚମ୍ପିଅନ୍‌ ଆର୍ଜେଣ୍ଟିନା ଠାରୁ ୩-୨ରେ ଭାରତୀୟ ପୁରୁଷ ହକି ଟିମ୍‌ ପରାସ୍ତ ହୋଇଛି। ମାଲେସିଆର ଇଫୋନ୍‌ ଠାରେ ଭାରତ ପକ୍ଷରୁ ଅମିତ ରୋହୀଦାସ ଆର୍ଜେଣ୍ଟିନା ବିପକ୍ଷରେ ୨ଟି ଗୋଲ ଦେଇଥିଲେ। ଟୁର୍ଣ୍ଣାମେଣ୍ଟରେ ୫ଟି ପେନାଲଟି ଗୋଲ ଦେଖିବାକୁ ମିଳିଥିଲା। ଆର୍ଜେଣ୍ଟିନାର ଜି ପିଲାଟ ୧୩, ୨୪ ଓ ୩୩ ମିନିଟରେ ଭାରତ ବିରୋଧରେ ଗୋଲ ଦେଇଥିବା ବେଳେ ଭାରତ ପକ୍ଷରୁ ଅମିତ ରୋହୀଦାସ ୨୬ ଓ ୩୧ ମିନିଟରେ ଆର୍ଜେଣ୍ଟିନା ବିପକ୍ଷରେ ଗୋଲ ଦେଇଥିଲେ।
ମ୍ୟାଚ୍‌ ଆରମ୍ଭରୁ ଭାରତୀୟ ଖେଳାଳିଙ୍କୁ ସଂଘର୍ଷ ଦେଇ ଗତି କରିବାକୁ ପଡ଼ିଥିଲା। ଆର୍ଜେଣ୍ଟିନାର ଖେଳାଳିମାନେ ଲଢୁଆ ମନୋଭାବ ନେଇ ଖେଳୁଥିଲେ। ଅଧିକାଂଶ ସମୟରେ ବଲଟି ଆର୍ଜେଣ୍ଟିନାର ଖେଳାଳିମାନଙ୍କ ପାଖରେ ରହୁଥିଲା। ୧୩ ଓ ୨୪ ମିନିଟରେ ଭାରତ ବିପକ୍ଷରେ ଗୋଲ ଦେବା ପରେ ଆର୍ଜେଣ୍ଟିନାର ମନୋବଳ ବଢ଼ି ଯାଇଥିଲା। ମାତ୍ର ୨୬ ମିନିଟରେ ରୋହୀଦାସ ଏକ ଗୋଲ ଦେଇ ଭାରତର ମାନସିକ ଅବସ୍ଥାକୁ ସାମାନ୍ୟ ସ୍ତରକୁ ଫେରାଇ ଆଣିପାରିଥିଲେ। ପରେ ରୋହିଦାସ ଆଉ ଏକ ଗୋଲ ଦେଇ ଖେଳକୁ ସମାନ ସ୍ତରକୁ ଆଣିଥିଲେ। କିନ୍ତୁ ୩୩ ମିିନିଟରେ ଆର୍ଜେଣ୍ଟିନା ଶେଷ ଗୋଲ ଦେବା ପରେ ଭାରତୀୟ ଖେଳାଳିମାନେ ଆଉ କିଛି ଗୋଲ ଦେଇ ପାରି ନଥିଲେ। ଭାରତ ରବିବାର ଇଂଲଣ୍ଡ ବିପକ୍ଷରେ ତା’ର ୨ୟ ମ୍ୟାଚ୍‌ ଅପରାହ୍ଣ ୧ଟା ୩୦ରେ ଖେଳିବ।
ପୂର୍ବବର୍ତ୍ତୀ ଖବର
ମୋଦି ମ୍ୟାଜିକ: ତ୍ରିପୁରା ଓ ନାଗାଲ୍ୟାଣ୍ଡରେ ଫୁଟିଲା ପଦ୍ମ; ମେଘାଳୟରୁ ହଟିପାରେ କଂଗ୍ରେସ୍
ପରବର୍ତ୍ତୀ ଖବର